เรื่องร้องเรียน (ความสะอาด,ความปลอดภัย) วันที่ 2022-06-02 05:11:24 — แขวงสามวาตะวันออก เขตคลองสามวา กรุงเทพมหานคร
เรียนท่านผู้ว่า ชัชชาติ สิทธิพันธุ์
ข้าพเจ้า นายแพทย์กิตติ  แท้เที่ยงธรรม ถือครองที่ดินโฉนดเลขที่ 608,609 เขตคลองสามวา ที่ดินดังกล่าวตั้งอยู่บนถนนไมตรีจิต ตรงกันข้ามซอยไมตรีจิต 14 เขตคลองสามวา  ได้รับความเดือดร้อนจากผู้เช่าที่ดินข้างเคียงประกอบอุตสาหกรรมวางเครนขนาดใหญ่ลุกล้ำเขตที่ดินข้าพเจ้าในแนวสูง  ปัจจุบันข้าพเจ้าไม่สามารถใช้ประโยชน์จากที่ดินเพื่ออยู่อาศัยเนื่องจากกังวลการร่วงตกของเครนขนาดใหญ่ดังกล่าว  ซึ่งอาจจะก่ออันตรายต่อชีวิตและทรัพย์สิน
แปลงที่ดินดังกล่าวอยู่ในเขตจัดสรรพื้นที่สีเขียว  ใช้ประโยชน์สำหรับการเกษตรและอยู่อาศัย  การทำอุตสาหกรรมเครนขนาดใหญ่เป็นการกระทำผิด พรบ จัดสรรที่ดิน ปีพ.ศ. 2563
และมีการนำตู้คอนเทนเนอร์หลายตู้มาดัดแปลงเป็นที่อยู่อาศัยถาวรแก่คนงาน ซึ่งผิด พรบ ควบคุมอาคารปี พ.ศ. 2543  รวมถึงคนงานมีการเปิดหน้าต่างและทิ้งขยะ มายังที่ดินข้าพเจ้าเป็นประจำ
ข้าพเจ้าได้รับความเดือดร้อนและทุกข์ใจอย่างยิ่งที่ไม่สามารถใช้ประโยชน์ที่ดินดังกล่าวเพื่ออยู่อาศัยได้
ข้าพเจ้าได้เคยทำหนังสือแจ้งถึงผู้อำนวยการเขตคลองสามวา และแจ้งเรื่องร้องทุกข์เข้าสู่ระบบรับเรื่องร้องทุกข์ของ กทม (ดังหลักฐาน วันที่ 26 เมย 2564) 
แต่ไม่เคยได้รับการแก้ไขใดเลย
จึงเรียนมาเพื่อขอความกรุณา ท่านผู้ว่าราชการ กทม ท่านชัชชาติ สิทธิพันธุ์ ได้โปรดดำเนินการและบังคับใช้กฎหมายอย่างถูกต้อง
ขอบพระคุณอย่างสูง นะครับ